आईसीयू से बाहर आते ही किसने की दिलीप साहब से पहली मुलाक़ात? क्यों नहीं पहचाना शाहरुख़ खान की बेटी ने दीपिका पादुकोण को. जानने के लिए पढ़िए आज की मुंबई डायरी.मुंबई के एक अस्पताल में भर्ती दिलीप कुमार की हालत में लगातार सुधार आ रहा है. अब उन्हें आईसीयू से बाहर शिफ्ट कर दिया गया है.जैसे ही दिलीप साहब को आईसीयू से बाहर लाया गया, बस पहुंच गए अमिताभ बच्चन उनसे मिलने. अमिताभ बच्चन और दिलीप कुमार के घनिष्ठ पारिवारिक संबंध हैं.इतना ही नहीं अमिताभ बच्चन भी दिलीप कुमार को अपना आइडल भी मानते हैं. अस्पताल में दिलीप साहब की देख-रेख उनकी पत्नी सायरा बानो कर रही हैं.भई जिस दीपिका पादुकोण को बच्चा बच्चा जानता हो, उसे पहचान ही नहीं पाई शाहरुख़ खान के बेटी सुहाना.हुआ ये कि दीपिका अपनी आने वाली फ़िल्म 'हैप्पी न्यू ईयर' के लुक का ऑडिशन शाहरुख़ के घर पर ही कर रहीं थी. फ़िल्म में दीपिका एक महाराष्ट्रियन लड़की के रोले में हैं जो बहुत चमकीले कपड़े पहनती है.फ़िल्म में दीपिका का किरदार बेहद चटकीला है. ऑडिशन की कुछ तस्वीरें जब दीपिका ने शाहरुख़ की बेटी सुहाना को दिखाई तो सुहाना ने उनसे पूछा कि ये किसकी तस्वीरें हैं.'हैप्पी न्यू ईयर' का निर्देशन कर रही हैं फरहा खान. फ़िल्म में मुख्य भूमिका में हैं शाहरुख़ खान, अभिषेक बच्चन और बोमन ईरानी.फ़िल्म अगले साल अक्टूबर में रिलीज़ होगी. फ़िल्म के कुछ हिस्से दुबई में शूट किए जा रहे हैं.आपको अगर शाहरुख खान की फ़िल्म 'दिलवाले दुल्हनियां ले जाएंगे' याद हैं तो आपको ये भी याद होगा कि इस फ़िल्म में करण जौहर भी थे.करण ने फ़िल्म में शाहरूख खान के दोस्त की भूमिका निभाई थी. दिलवाले के बाद अब एक बार फिर करण जौहर बड़े परदे पर अभिनय करते नज़र आने वाले हैं.अनुराग कश्यप की फ़िल्म 'बॉम्बे वेलवेट' में वो एक खलनायक की भूमिका निभा रहे हैं. फ़िल्म में करण एक ऐसे मीडिया मुग़ल के रूप में नज़र आएंगे जो अपने साम्राज्य को पुर्नजीवित करना चाहता है. फ़िल्म की अधिकतर शूटिंग श्रीलंका में हो चुकी है.'बॉम्बे वेलवेट' फ़िल्म में मुख्य कालाकार है रणबीर कपूर और अनुष्का शर्मा.(बीबीसी हिन्दी के



 एंड्रॉएड ऐप के लिए यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)